ΓΡΑΠΤΗ ΕΡΩΤΗΣΗ E-1283/96 υποβολή: Luigi Vinci (GUE/NGL) προς την Επιτροπή (24 Μαΐου 1996)

Θέμα: Κατασκευή των εγκαταστάσεων αποθήκευσης, φορτο-εκφόρτωσης και διανομής εμπορευμάτων στην περιοχή Segrate-Lacchiarella

Λαμβάνοντας υπόψη ότι: η κατασκευή των εγκαταστάσεων αποθήκευσης, φορτο-εκφόρτωσης και διανομής εμπορευμάτων στην περιοχή Segrate-Lacchiarella αποτελεί αντικείμενο συμφωνίας-προγράμματος ανάμεσα στο Υπουργείο Μεταφορών της Ιταλίας, τη Διοικητική Περιφέρεια της Λομβαρδίας και την Εταιρία Κρατικών Σιδηροδρόμων Ιταλίας 7

κατ' εφαρμογήν του άρθρου 9 του ιταλικού νόμου αριθ. 240/90, η εκτέλεση των εργασιών έχει ανατεθεί στην Εταιρία ΙΜS της οποίας τα κεφάλαια είναι ως επί το πλείστον του δημοσίου, για επενδύσεις ύψους 65 δισεκ. λιρών Ιταλίας 7

από μελέτες που εκπόνησε η ίδια η Εταιρία ΙΜS επιβεβαιώνεται η υπόθεση σύμφωνα με την οποία η κατασκευή αυτή θα μεταβάλει ολόκληρη την οικονομικοεδαφική οργάνωση των περιοχών Lacchiarella και Parco Sud-Milano η οποία έγινε κατ' εφαρμογή του νόμου πλαίσιο 394/1991 της Ιταλίας σχετικά με τις προστατευόμενες περιοχές και τα γειτονικά τους εδάφη 7

1. ερωτάται η Επιτροπή κατά πόσο κρίνει ότι κατασκευή των ανωτέρω εγκαταστάσεων συνιστά παραβίαση των κοινοτικών διατάξεων στον τομέα του περιβάλλοντος όπως πιστεύουν οι εκπρόσωποι των ενδιαφερόμενων δήμων και των αρχών της επαρχίας του Μιλάνου, οι οποίοι δεν κρίνουν επαρκείς τις εγγυήσεις σε ό,τι αφορά την καταλληλότητα των εγκαταστάσεων για την περιοχή και ανησυχούν για τις επιπτώσεις τους στο περιβάλλον 7

2. θα μπορούσε να αναφέρει η Επιτροπή εάν στη διεργασία για την ανάθεση των έργων κατασκευής των εν λόγω εγκαταστάσεων στην περιοχή Segrate-Lacchiarella τηρήθηκαν πλήρως οι κοινοτικές ρυθμίσεις περί ελεύθερου ανταγωνισμού και οι κοινοτικές διαδικασίες που ακολουθούνται στις αναθέσεις έργων μέσω διενέργειας διαγωνισμών από δημόσιους φορείς;

Απάντηση της κας Bjerregaard εξ ονόματος της Επιτροπής (19 Ιουλίου 1996)

Η Επιτροπή δεν είχε υπόψη τα γεγονότα που επισημαίνει το αξιότιμο μέλος του Κοινοβουλίου.

Σύμφωνα με τα στοιχεία που προσκόμισε το αξιότιμο μέλος του Κοινοβουλίου, το εν λόγω έργο πρέπει να εκτιμηθεί βάσει της οδηγίας 85/337/ΕΟΚ ((ΕΕ L 175, 05.7.1975 )) σχετικά με την εκτίμηση των περιβαλλοντικών επιπτώσεων, ενδεχομένως δε και της οδηγίας 92/43/ΕΟΚ ((ΕΕ L 206, 22.7.1992 )) περί προστασίας των ενδιαιτημάτων. Στη συγκεκριμένη περίπτωση πρέπει επιπλέον να εξεταστεί κατά πόσον έχει εφαρμογή η οδηγία 71/305/ΕΟΚ ((ΕΕ L 185, 16.8 1971)), όπως τροποποιήθηκε με την οδηγία 89/440/ΕΟΚ ((ΕΕ L 210, 21.7.1989)) και κωδικοποιήθηκε στην οδηγία 93/37/ΕΟΚ ((ΕΕ L 199, 09.8.1993)), περί διαδικασιών σύναψης δημόσιων συμβάσεων έργων, καθώς και η οδηγία 92/50/ΕΟΚ ((ΕΕ L 209, 24.7.1992)), περί διαδικασιών ανάθεσης δημόσιων συμβάσεων υπηρεσιών. Εάν ναι, πρέπει να εξεταστούν οι όροι υπό τους οποίους εφαρμόστηκαν οι εν λόγω οδηγίες.

Για να είναι σε θέση να παρέμβει επωφελώς στις αρμόδιες ιταλικές αρχές, η Επιτροπή έχει ανάγκη συμπληρωματικών στοιχείων αναφορικά με:

- την τυπoλογία και τα χαρακτηριστικά του έργου 7

- τις μελέτες που παρατίθενται στη γραπτή ερώτηση του αξιότιμου μέλους του Κοινοβουλίου 7

- κάθε άλλη εκτίμηση τεχνικής και νομικής φύσεως που έχει εκφρασθεί από εκπροσώπους των αρμόδιων τοπικών αρχών και της περιοχής Μιλάνου σχετικά με τις περιβαλλοντικές επιπτώσεις του έργου 7

- τα χαρακτηριστικά των ζωνών που προστατεύονται στο πλαίσιο της ευρύτερης περιοχής Lacchiarella και του πάρκου του νότιου Μιλάνου, με βάση ενδεχόμενη εφαρμογή της οδηγίας 92/43/ΕΟΚ περί προστασίας των οικοτόπων 7

- το κείμενο της συμφωνίας που έχει συναφθεί μεταξύ του ιταλικού υπουργείου μεταφορών, της περιφέρειας Λομβαρδίας και των ιταλικών σιδηροδρόμων Α.Ε. επί του προγράμματος εργασιών 7

- διευκρινήσεις σχετικά με τη διαδικασία βάσει της οποίας επελέγη η εταιρεία IMS για την εκτέλεση των εργασιών (συγκεκριμένα: νομική βάση, είδος της διαδικασίας, στοιχεία της αναθέτουσας αρχής, κριτήρια επιλογής και δημοπράτησης, ημερομηνίες έναρξης διαδικασίας και δημοπράτησης).